Avanture Sherlocka Holmesa (1939)
Avanture Sherlocka Holmesa (u Ujedinjenom Kraljevstvu prikazivan kao Sherlock Holmes) jest američki film misterije i avanture iz 1939. To je pastiš u kojem se pojavljuju likovi iz djelâ o Sherlocku Holmesu Arthura Conana Doylea. Ovaj je film adaptacija drame Sherlock Holmes Williama Gillettea iz 1899. iako u njihovim radnjama nema skoro nikakve sličnosti. Također je drugi u serijalu od 14 filmova o Holmesu s Rathboneom i Bruceom u glavnim ulogama, snimanom od 1939. do 1946. Rathboneu i Bruceu bio je posljednji film koji su snimili za 20th Century Fox i posljednji u ovom serijalu čija je radnja smještena u viktorijanski London. Radnja njihovih ostalih 12 filmova, koje je snimio Universal Pictures, dešava se u periodu snimanja serijala, tj. 1940-ima.